
Text rozhodnutia
Súd: Krajský súd Bratislava Spisová značka: 2S/139/2011 Identifikačné číslo súdneho spisu: 1011201532 Dátum vydania rozhodnutia: 02. 07. 2014 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2014:1011201532.3 Uznesenie Krajský súd v Bratislave v právnej veci žalobcov: 1/ NASH FINANCE LTD., 4 Larch Green, Douglas Bader Park, Londýn NW9 5GL, Spojené kráľovstvo Veľkej Británie a Severného Írska, 2/ FOXDALE INVESTMENTS LTD., Finchley Road 788-790, Londýn NW11 7TJ, Spojené kráľovstvo Veľkej Británie a Severného Írska, 3/ D&I CONSULTING LIMITED, 10 Dunstan Close, Londýn N2 0UX, Spojené kráľovstvo Veľkej Británie a Severného Írska, <http://www.google.sk/url?sa=t&rct=j&q=d%20i%20consulting %20limited&source=web&cd=2&cad=rja&ved=0CDYQFjAB&url=https%3A%2F %2Fwww.facebook.com%2Fpages%2FVer-Di-Consulting-Ltd %2F111018112250438&ei=EzwbUqKGH8K54AT5q4DQCw&usg=AFQjCNHCii0MPQTcu2JtS3zM1ikHRhm4mw>všetci zastúpení: Mgr. Petr Budziński, advokát, Masarykovo náměstí 81, Velká Bíteš, Česká republika, proti žalovanému: Okresný úrad Bratislava, katastrálny odbor, Ružová dolina 27, Bratislava, za účasti: 1/ Macho consulting, s.r.o., IČO: 45 940 665, Exnárova 28, Bratislava, 2/ SANPARK s.r.o., IČO: 31 587 704, Námestie SNP 13, Bratislava, 3/ Cancom, s.r.o. v konkurze, IČO: 43 805 116, Priemyselná 1459, Bardejov, 4/ ABEKON, s.r.o. v konkurze, IČO: 36 855 421, Priemyselná 1459, Bardejov, 5/ Donau Property Management, a.s., IČO: 35 966 459, Duklianska 14, Bardejov, 6/ Raiffeisenbank, a.s., IČO: 49 240 901, Hvězdova 1716/2b, Praha, 7/ Tatra banka, akciová spoločnosť, IČO: 00 686 930, Hodžovo námestie 3, Bratislava, o preskúmanie zákonnosti rozhodnutí žalovaného č. V 18389/11 zo dňa 21.07.2011, č. V 18392/2011 zo dňa 20.07.2011 a č. V 18393/2011 zo dňa 21.07.2011, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 14.09.2011 sa žalobcovia domáhali preskúmania zákonnosti rozhodnutí žalovaného č. V 18389/11 zo dňa 21.07.2011, č. V 18392/2011 zo dňa 20.07.2011 a č. V 18393/2011 zo dňa 21.07.2011. Rozhodnutím žalovaného č. V 18389/11 zo dňa 21.07.2011 bol podľa § 31 ods. 3 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov (ďalej aj len „katastrálny zákon“) povolený vklad vlastníckeho práva do katastra nehnuteľností k nehnuteľnostiam v katastrálnom území Staré Mesto, LV č. 8576: - stavba so súpisným číslom 104808 na pozemku registra C KN s parcelným číslom 3284/18, zastavané plochy a nádvoria o výmere 538 m2, - stavba so súpisným číslom 104808 na pozemku registra C KN s parcelným číslom 3284/28, zastavané plochy a nádvoria o výmere 121 m2 v prospech MACHO consulting, s.r.o. na základe kúpnej zmluvy uzavretej medzi CANCOM, s.r.o. v konkurze, v mene ktorej konal záložný veriteľ SANPARK, s.r.o. ako predávajúcim a MACHO consulting, s.r.o. ako kupujúcim. Rozhodnutím žalovaného č. V 18392/11 zo dňa 20.07.2011 bol podľa § 31 ods. 3 katastrálneho zákona povolený vklad vlastníckeho práva do katastra nehnuteľností k nehnuteľnostiam v katastrálnom území Nivy, LV 3812: - pozemok registra C KN parcelné číslo 9361/1, zastavané plochy a nádvoria o výmere 3144 m2, - pozemok registra C KN parcelné číslo 9361/2, zastavané plochy a nádvoria o výmere 1333 m2, - pozemok registra C KN parcelné číslo 9361/3, zastavané plochy a nádvoria o výmere 354 m2, - pozemok registra C KN parcelné číslo 9361/7, zastavané plochy a nádvoria o výmere 144 m2, - pozemok registra C KN parcelné číslo 9361/11, zastavané plochy a nádvoria o výmere 68 m2, - stavba so súpisným číslom 1316 na pozemku registra C KN s parcelným číslom 9361/2, - stavba so súpisným číslom 1316 na pozemku registra C KN s parcelným číslom 9361/3, - stavba so súpisným číslom 1316 na pozemku registra C KN s parcelným číslom 9361/7 v prospech MACHO consulting, s.r.o. na základe kúpnej zmluvy uzavretej medzi ABEKON, s.r.o., v mene ktorej konal záložný veriteľ SANPARK, s.r.o. ako predávajúcim a MACHO consulting, s.r.o. ako kupujúcim. Rozhodnutím žalovaného č. V 18393/11 zo dňa 21.07.2011 bol podľa § 31 ods. 3 katastrálneho zákona povolený vklad vlastníckeho práva do katastra nehnuteľností k nehnuteľnostiam v katastrálnom území Staré Mesto: - pozemok registra C KN parcelné číslo 3284/1, zastavané plochy a nádvoria o výmere 413 m2, - pozemok registra C KN parcelné číslo 3284/16, zastavané plochy a nádvoria o výmere 697 m2, - pozemok registra C KN parcelné číslo 3284/17, ostatné plochy o výmere 36 m2, - pozemok registra C KN parcelné číslo 3284/25, zastavané plochy a nádvoria o výmere 93 m2, - pozemok registra C KN parcelné číslo 3284/31, zastavané plochy a nádvoria o výmere 4 m2, - stavba so súpisným číslom 515 na pozemku registra C KN s parcelným číslom 3284/1, zastavané plochy a nádvoria o výmere 413 m2 v prospech MACHO consulting, s.r.o. na základe kúpnej zmluvy uzavretej medzi Donau Property Management, a.s., v mene ktorej konal záložný veriteľ SANPARK, s.r.o. ako predávajúcim a MACHO consulting, s.r.o. ako kupujúcim. Podaním doručeným Krajskému súdu v Bratislave dňa 04.04.2014 vzali žalobcovia žalobu späť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobcovia vzali späť žalobu pred rozhodnutím veci, súd v súlade s ust. § 250d ods. 3 O.s.p. konanie zastavil. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1011201532.3 (dáta aktuálne k 31. 10. 2026). Záväzné je znenie zverejnené súdom.




